Document ID: 31993D0022

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Δεκεμβρίου 1992 για τον καθορισμό των προτύπων των εγγράφων μεταφοράς που προβλέπονται στο άρθρο 14 της οδηγίας 91/67/ΕΟΚ του Συμβουλίου
(93/22/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων της υδατοκαλλιέργειας (1), και ιδίως το άρθρο 14,
Εκτιμώντας:
ότι ορισμένα ζώα της υδατοκαλλιέργειας μπορεί να μεταφέρουν παθογόνους οργανισμούς χωρίς τα ίδια να είναι ευαίσθητα στους οργανισμούς αυτούς-
ότι πρέπει, κατά την εισαγωγή των ζώων αυτών, καθώς επίσης και των αυγών και του γόνου τους σε ζώνες ή εκμεταλλεύσεις στις οποίες δεν έχουν εμφανισθεί οι νόσοι αυτές, να προβλεφθούν ορισμένες εγγυήσεις υγειονομικού χαρακτήρα-
ότι αυτές οι εγγυήσεις υγειονομικού χαρακτήρα πρέπει να αναγράφονται σε έγγραφο μεταφοράς που θεωρείται από την επίσημη υπηρεσία και το οποίο βεβαιώνει ότι τα συγκεκριμένα ζώα πληρούν τις προϋποθέσεις των εγγυήσεων που ορίζονται στην οδηγία 91/67/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το έγγραφο μεταφοράς που προβλέπεται στο άρθρο 14 παράγραφος 1 στοιχείο α) και εκείνο που προβλέπεται στο άρθρο 14 παράγραφος 1 στοιχείο β) της οδηγίας 91/67/ΕΟΚ, πρέπει να είναι σύμφωνα με το πρότυπο που ορίζεται στο παράρτημα Ι.
Άρθρο 2
Το έγγραφο μεταφοράς που προβλέπεται στο άρθρο 14 παράγραφος 2 στοιχείο α) και εκείνο που προβλέπεται στο άρθρο 14 παράγραφος 2 στοιχείο β) της οδηγίας 91/67/ΕΟΚ, πρέπει να είναι σύμφωνα με το πρότυπο που ορίζεται στο παράρτημα ΙΙ.
Άρθρο 3
Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα απόφαση πριν από την 1η Ιανουαρίου 1993.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 11 Δεκεμβρίου 1992.

Labels: 0
3
8
6